মুহাম্মদ দাউদ খান
১৯৭৩ সালের ১৭ জুলাই দাউদ খান একটি অভ্যুত্থানের মাধ্যমে জহির শাহকে উৎখাত করেন। তিনি আফগানিস্তানকে প্রজাতন্ত্র ঘোষণা করেন এবং রাষ্ট্রপতি হন। জহির শাহর সংবিধানে উল্লেখিত নির্বাচিত সদস্যদের বদলে মনোনীত লয়া জিরগার ব্যবস্থা করা হয়। ১৯৭৭ সালের ফেব্রুয়ারি মাসে নতুন প্রণীত হয়েছিল তবে তা রাজনৈতিকভাবে সফল হয়নি।
নাসরুল্লাহ খান (আফগানিস্তান)
১৯১৪ খ্রিষ্টাব্দে প্রথম বিশ্বযুদ্ধ শুরু হওয়ার পর সাংবাদিক মাহমুদ তারজি ও হাবিবউল্লাহ খানের পুত্র আমানউল্লাহ খান কর্তৃক চালিত তরুণ আফগান রাজনৈতিক আন্দোলন ব্রিটিশদের প্রতিপক্ষ জার্মান-তুর্কি পক্ষের অংশ হিসেবে যুদ্ধে আফগানিস্তানের যোগ দেয়ার দাবি জানায়। নাসরুল্লাহ খান এতে তাদের সমর্থন দেন। নাসরুল্লাহ খানের সমর্থক ধর্মীয় পক্ষসমূহও তে সমর্থন দিয়েছিল। তারা মুসলিম অঞ্চলে অমুসলিমদের আগ্রাসনের কারণে উসমানীয়দের প্রতি সহানুভূতিশীল ছিল। তবে আমির হাবিবউল্লাহ খান আফগানিস্তানকে দুর্বল বিবেচনা করে যুদ্ধে অংশ নিতে রাজি হননি এবং তিনি আফগানিস্তানকে নিরপেক্ষ ঘোষণা করেন। ফলে নাসরুল্লাহ ও তরুণ আফগানরা মনঃক্ষুণ্ণ হয়।